**Sak 6 Dønski bandy toppidrett**

- Gå på studiespesialisering med mulighet for spesiell studiekompetanse
- Toppidrett 5 timer i uken med 2 økter i uken på is
- Høyt kvalifiserte bandytrenere

Bandyklubbene i nærmiljøet har gått sammen om å få til et skoletilbud for bandyelever på videregående skole. Initiativtaker er Hauger, men Høvik, Stabæk, ØHIL, Haslum, Snarøya og Frem 31 er positive til dette tiltaket. Med tanke på mulighetene i nærmiljøet er dette veldig spennende og spesielt når alle klubber er med. Fasilitetene ligger rett ved skolen så slik sett er alle mulighetene til stede. Tilbudet skal bygges opp over 3 år, med oppstart skoleåret 2018/2019. Skolen dekker alle kostnader til fasiliteter og oppfølging av det pedagogiske, bandyklubbene har ansvar for finansiering og organisering av bandytrener.

Med Haugers beliggenhet og nærhet til Dønski/BIP har vi størst interesse av å få opprettet dette tilbudet.
Det er et behov for at Hauger holder i prosjektet videre i noen år for å få dette etablert.

**Forslag til organisering**
Det opprettes en "driftsgruppe" med:

* En representant fra styret i Hauger bandyklubb, som er leder av driftsgruppa
* Hoved bandytrener, honorert av Hauger bandyklubb
* En foreldrerepresentant

Driftsgruppen rapporterer til styret i Hauger og Bandylederforum.

**Finansiering:**
Elevtilskudd settes til 10.000,- i året, (innbetaling, dugnad, gaver, spons fra eleven)
Elevtilskuddet betales til Hauger Bandyklubb som organiserer lønnsbetaling av trener og eventuelt innkjøp av utstyr.

 **Forslag til vedtak**

· Hauger bandyklubb tar ansvar og risiko for organisering og finansiering av trener til bandy toppidrett på Dønski, estimert til ca. 5 timer pr uke.

· Hauger bandyklubb gir et engangs oppstartstilskudd på totalt 10.000,- til første skoleår 2018/2019.